recursal/SuperWikiNEXT-32B huggingface dataset:
**კოსტანაევის სახლი** (რუს. Дом Костанаева) — შენობა დონის როსტოვში. მდებარეობს დიდი სადოვაიის ქუჩაზე. აგებულია XIX საუკუნის ბოლოს. შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი. 

მისამართი: დონის როსტოვი, დიდი სადოვაიის ქუჩა № 66/37.

ისტორია
-------

კოსტანაევის სავაჭრო სახლი მდებარეობს დიდი სადოვაიის ქუჩისა და სემაშკოს შესახვევის გადაკვეთაზე (ზოგიერთი წყარო აღნიშნავს, რომ ამ ადგილზე აღნიშნულია ლეონიდოვის სახლი). სახლის აგების ზუსტი თარიღი არ არის ცნობილი, მაგრამ არქიტექტურული სტილის ანალიზის მიხედვით, იგი აშენებული უნდა იყოს XIX საუკუნის უკანასკნელ მეოთხედში. ამ ტიპის სახლები დონის როსტოვში დამახასიათებელია სწორედ ამ პერიოდისათვის: ორსართულიანი სავაჭრო სახლები სავაჭრო ფარდულებით პირველ სართულზე და მეორე სართულზე საცხოვრებელი ოთახებით. შენობას დასავლეთიდან ესაზღვრება იაბლოკოვის სავაჭრო სახლი. 

საბჭოთა ხელისუფლების მოსვლამდე სახლი ეკუთვნოდა კოსტანაევების ოჯახს: სერგეის, მატვეის, კირილეს, გრიგორისა და ემანუელს. პირველი სართული გაქიავებული იყო სხვადასხვა სავაჭრო ფირმებზე: საგალანტერიო მაღაზია, გასტრონომმიული მაღაზია, ოქროსა და ვერცხლის მაღაზია. 1914 წლიდან შენობაში განთავსებულია სავაჭრო სახლი „Бережнова Г.В. и К". 

1920-იან წლებში შენობის პირველი სართული ეკავა მაღაზია ამხანაგობას „ალაზანი". შემდეგ აქ განთავსდა მაღაზია № 8. 1990-იან წლებში აქ განთავსდა მაღაზია „ბურატინო" და ვალუტის გაცვლის პუნქტი.

როსტოვის ოლქის ადმინისტრაციის უფროსის 1998 წლის 9 ოქტომბრის № 411 დადგენილების მიხედვით კოსტანაევის სახლს მიენიჭა რეგიონალური მნიშვნელობის კულტურული მემკვიდრეობის ძეგლის სტატუსი.

სქოლიო
------

1. 1 2 3  Ростов-на-Дону (объекты культурного наследия регионального значения). Официальный портал Правительства Ростовской области. ციტირების თარიღი: 2013-08-28.
2. 1 2 3 4 5  Есаулов Г. В. Черницына В. А. Архитектурная летопись Ростова-на-Дону. — Ростов-на-Дону, 1999. — С. 104—105. — ISBN 5-8456-0433-8.
3. ↑  Роль здания доходного дома в жизни города. grants.rsu.ru.  დაარქივებულია ორიგინალიდან — 2004-11-07. ციტირების თარიღი: 2013-08-29.
**არლინგტონ რენდ ბრუკს უმცროსი** (ინგლ. Rand Brooks; დ. 21 სექტემბერი, 1918 რაიტ-სიტი მისური – გ. 1 სექტემბერი, 2003, სანტა ინეზი, კალიფორნია) — ამერიკელი კინო და ტელემსახიობი.

ადრეული წლები
-------------

ბრუკსი დაიბადა რაიტ სიტიში, (მისური). ის იყო ფერმერის, არლინგტონ რენდი ბრუკსის ვაჟი. როდესაც ოთხი წლის იყო, დედამისი მასთან ერთად გადავიდა ლოს-ანჯელესში, თუმცა ის აგრძელებდა ზაფხულის გატარებას რაიტ სიტიში. ბრუკსმა თავის მშობლიურ ქალაქ რაიტ-სიტიში განაგრძო ვიზიტები 1950-იან წლებში, მამის გარდაცვალების შემდეგ (1950).

კარიერა
-------

მსახიობს დიდი პოპულარობა მოუტანა ჩარლზ ჰემილტონის როლმა ფილმში „ქარწაღებულნი" (1939). მან მოგვიანებით აღიარა, რომ სძულდა ეს როლი. და სურდა მაჩოს როლების თამაში.

ჰქონდა შედარებით მცირე როლები სხვა ფილმებში, მათ შორის „Babes in Arms", შემდეგ კი იღბლიანი რეგულარული როლი 1940-იანი წლების შუა პერიოდის ვესტერნების Hopalong Cassidy-ის სერიაში. ამ როლში ბრუკსმა შეცვალა რასელ ჰეიდენი.

Სამხედრო სამსახური
------------------

მეორე მსოფლიო ომის დროს ბრუკსი მსახურობდა შეერთებული შტატების არმიის საჰაერო კორპუსში. საბოლოოდ მიაღწია სერჟანტის წოდებას.

შემდგომი წლები
--------------

1948 წელს მან ადელ ჯერგენსთან და მერილინ მონროსთან ერთად ითამაშა დაბალბიუჯეტიან, Columbia Pictures-ის შავ-თეთრ ფილმში „Ladies of the Chorus". ბრუკსი იყო პირველი მსახიობი, რომელმაც ეკრანზე აკოცა მონროს, რომელიც რამდენიმე წელიწადში მსოფლიოს ერთ-ერთი უდიდესი კინოვარსკვლავი გახდა. სულ რაღაც 10 დღეში გადაღებული ფილმი დასრულებიდან მალევე გამოვიდა.

ტელევიზიამ ახალი შესაძლებლობები მოიტანა, ისევ ხშირად თამაშობს ვესტერნში. მან ითამაშა რენდი ბუნი 1950-იანი წლების სატელევიზიო სერიალში, რინ ტინ ტინის თავგადასავალი. 

მას შემდეგ, რაც მან დატოვა შოუბიზნესი, ბრუკსი ფლობდა და მართავდა სასწრაფო დახმარების კერძო კომპანიას, Professional Ambulance, გლენდეილში (კალიფორნია). 1994 წელს კომპანია გაყიდა და გადავიდა თავის რანჩოში სანტა ინესში, სადაც მან გამოზარდა ანდალუსიური ცხენები-ჩემპიონები. 1992 წელს ის დაესწრო კლარკ გეიბლის დაბადების დღეს „ქარწაღებულნის" მსახიობებთან, ენ რეზერფორდთან (კერინ ო'ჰარა) და ფრედ კრეინთან (ბრენდ ტარლტონი) ერთად, კადიზში (ოჰაიო).

ბრუკსი გარდაიცვალა 2003 წლის 1 სექტემბერს სანტა ინეზში (კალიფორნია).

რესურსები ინტერნეტში
--------------------

* ვიკისაწყობის ლოგო **ვიკისაწყობში** არის გვერდი თემაზე: ***რენდი ბრუკსი***
* 

* რენდი ბრუკსი — კინოფილმების ინტერნეტ მონაცემთა ბაზა (ინგლისური)

სქოლიო
------

1. ↑  "Gable Birthday Event to Feature Gone with the Wind Actors". New Philadelphia Times Reporter. 1992-01-30. p. D-8 – via NewspaperArchive.
**კოსტა-რიკის ქვის ბურთები** (ესპ. Esferas de piedra de Costa Rica) — 300-დე ისტორიამდელი ქვის სფერო (პეტროგლიფი) კოსტა-რიკაში, მდინარე დიკვისის შესართავთან. კოსტა-რიკის წყნარი ოკეანის სანაპიროზე. სფეროები დიკის კულტურას. განეკუთვნება. ქვები დამზადებულია გაბროს, კირქვისა ან ქვიშაქვისაგან. ქვების დიამეტრი 0,7 მეტრიდან იწყება და 2,57 მეტრით მთავრდება. ყველაზე მძიმე ბურთის წონა შეადგენს 16 ტონას. 

პირველი ბურთი აღმოაჩინეს 1930-იან წლებში ხილის კომპანიის მუშებმა ბანანის პლანტაციის გასუფთავებისას. ადგილობრივების გადმოცემის თანახმად ქვის შუაგულში ოქრო უნდა ყოფილიყო, მუშებმა ქვები დატეხეს და გაანადგურეს. ხილის კომპანიის ხელმძღვანელობის ჩარევით ვანდალიზმი შეაჩერეს. მოგვიანებით კომპანიის დირექტორის ქალიშვილმა პეტროგლიფების შესახებ მონოგრაფია დაწერა. 

1940-იან წლებში ქვის ბურთების შესწავლა დაიწყო ჰარვარდის უნივერსიტეტის არქეოლოგმა სამუელ ლოტროპმა და მათზე სტატია გამოაქვეყნა არქეოლოგიურ ჟურნალში. ტურისტების მოზიდვის მიზნით დაიწყეს პეტროგლიფების გადატანა ჯინგლებიდან ქალაქის მოედნებსა და მუზეუმებში. ამჟამად მხოლოდ 6 ქვის ბურთი დევს აღმოჩენის ადგილზე. დანარჩენები განთავსებულია კოსტა-რიკის მუზეუმებში, ასევე ვაშინგტონში და კემბრიჯში. 

ქვის ბურთები დაათარიღეს ძვ. წ. 200-ახ. წ. 1500 წლებით, ფაქტობრივად იგი მოიცავს კოლუმბამდელი ცივილიზაციების მთელ პერიოდს. 

2014 წლის 23 ივნისს დიკის კულტურის ქვის ბურთები შეიტანეს იუნესკოს მსოფლიო მემკვიდრეობის ძეგლების სიაში.

რესურსები ინტერნეტში
--------------------

ვიკისაწყობში არის გვერდი თემაზე:
***კოსტა-რიკის ქვის ბურთები***

* Stone Spheres, Diquis Delta, Costa Rica
* Costa Rican Stone Spheres, a website by archaeologist Tim McGuinness, Ph.D.

სქოლიო
------

1. ↑  Six new sites inscribed on World Heritage List

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
მესოამერიკის კოლუმბამდელი კულტურები |
| --- |
|  |
| კულტურების სია | 
* **აცტეკები**
* ვერაკრუსი
* გუაიაბო
* ისაპა
* კაპაჩა
* კოკლე
* კუიკუილკო
* კუსკატლანი
* **მაია**
* მისტეკები
* მონტე-ალტო
* ოლმეკა-ჰიკალანკა
* **ოლმეკები**
* საპოტეკები
* ტარასკები
* ტეოტიუაკანი
* ტლატილკო
* ტოლტეკები
* ტოტონაკები
* უასტეკები
* ჩიჩიმეკები
* ჩოლულა
* საბადოსებური საფლავები და ტეუჩიტლანი
* ჰოჩიპალა
* ეპიოლმეკები
 |  |
|  |
| სხვადასხვა | 
* **მესოამერიკის ქრონოლოგია**
* მექსიკის არქეოლოგიური ძეგლები
* ქვის ბურთები
* მესოამერიკული ბურთის თამაში
* მესოამერიკული პირამიდა
* დამწერლობის მესოამერიკული სისტემები
* ჩინამპები
* **მესოამერიკის ენები**
 |
|  |
| იხილეთ აგრეთვე | 
* **კოლუმბამდელი ცივილიზაციები**
* არიდოამერიკა
* კონკისტა
 |

 |

|  |  |  |  |
| --- | --- | --- | --- |
| 

| ხ • გ • რ
 მსოფლიო მემკვიდრეობის ძეგლები კოსტა-რიკაში კოსტა-რიკას დროშა |
| --- |
|  |
| 
გუანაკასტეს დაცული ტერიტორია  • კოსტა-რიკის ქვის ბურთები  • ლა-ამისტადის საერთაშორისო პარკი  • კ. ქოქოსი |

 |
ამერიკული სტილის ჯვარედინი
ბრიტანული სტილის ჯვარედინი
**კროსვორდი** (ინგლ. Cross — *გადაკვეთა*, Word — *სიტყვა*) — სიტყვათა თავსატეხის ყველაზე გავრცელებული ფორმა მსოფლიოში. თანამედროვე კროსვორდები ჩვეულებრივ მართკუთხა ჯვარედინი შავ-თეთრი კვადრატებისგან შედგება; თავსატეხის მიზანია თეთრი კვადრატების ასოებით შევსება ისე, რომ მათ სიტყვები (ან ფრაზები) შექმნან შვეულად ან თარაზულად, დამხმარე წინადადებების მეშვეობით, რომლებიც ამ სიყვებზე მიგვანიშნებენ. შავ კვადრატებს ასოები არ შეესაბამება და ისინი სიტყვათა განცალკევებისთვის გამოიყენება (ერთმანეთის მიყოლებით მდგომი თეთრი კვადრატების ბლოკი შეესაბამება სიტყვებს ან ფრაზებს). კვადრატები, რომელშიც პასუხი უნდა დაიწყოს დანომრილია, მარცხნიდან მარჯვნივ, ზემოდან ქვევით. ხოლო მინიშნება (დახმარება) კი ამ რიცხვებზე და ასევე მიმართულებაზე (შვეულად თუ თარაზულად) მიუთითებს. 

კროსვორდების შექმნას ხშირად კრუცივერბალიზმს უწოდებენ, ხოლო მათ შემქმნელებს კი კრუცივერბალისტებს.

რესურსები ინტერნეტში
--------------------

ვიკისაწყობში არის გვერდი თემაზე:
***კროსვორდი***

* ენციკლოპედია „ბრიტანიკა"
* მონოგრაფია კროსვორდების შესახებ
* რატომ არის კროსვორდები სიმეტრიული? დაარქივებული 2008-05-12 საიტზე Wayback Machine.

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNF: cb11932541x (data)
* GND: 4033096-5
* LCCN: sh85034303
* LNB: 000085482
* NKC: ph117217

 |

  


|  |  |
| --- | --- |
| wikistub |  *ეს არის სტატიის ან სექციის **ესკიზი**. თქვენ შეგიძლიათ შეავსოთ იგი.* |
სალტვუდის ციხესიმაგრე
**სალტვუდის ციხესიმაგრე** (ინგლ. Saltwood Castle) — ციხესიმაგრე სოფ. სალტვუდში, 2 კმ-ში ჰითიდან, კენტი, ინგლისი. ციხესიმაგრე ცნობილია, როგორც ადგილი, სადაც თომას ბეკეტის მოკვლის შეთქმულება მოეწყო.

ციხესიმაგრე სავარაუდოდ უნდა აეგოთ რომაულ ნანგრევებზე, თუმცა 1874 წელს აღმოჩენლი ბირნჯაოს ხანის გამაგრებები და სპილენძის ელემენტები მიუთითებს, რომ ეს ადგილი გაცილებით ადრე უნდა ყოფილიყო დასახლებული. კენტის მეფე ეგბერტის ქარტიაზე ეს ციხესიმაგრე 833 წელს არის მოხსენებული. სალტვუდის მამული კენტენბერის მაცხოვრის ეკლესიისთვის იქნა ნაბოძები 1026 წლის წერილით. უილიამ დამპყრობლის დროს სალტვუდს კენტენბერის არქიეპისკოპოსები განაგებდნენ და დროებით განკარგვაში მიცემული ჰქონდათ რაინდი ჰიუგო დე მონფორტისთვის ნიუ-ფორესტის მამულთან ერთად, რომელიც ინგლისის სამხრეთ სანაპიროს ემიჯნებოდა. ადრინდელი კონსტრუქცია XII საუკუნის ნორმანულმა ნაგებობამ შეცვალა, რომლის მშენებლობა თითქმის ორი საუკუნე გრძელდებოდა. შემდეგ, გარკვეული ხნით ის ჰენრი დ'ესექსის, ინგლისის კონსტაბლის, მამული იყო.

რესურსები ინტერნეტში
--------------------

ვიკისაწყობში არის გვერდი თემაზე:
***სალტვუდის ციხესიმაგრე***

* Official website


|  |  |
| --- | --- |
| დიდი ბრიტანეთის დროშა | *ეს სტატია გაერთიანებული სამეფოს შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**რენატ ქარჩაა** (დ. 17 ივლისი, 1966, უფა, ბაშკირეთის ასსრ, რსფსრ) — აფხაზი პოლიტიკოსი.

ბიოგრაფია
---------

1990 წელს დაამთავრა აფხაზეთის სახელმწიფო უნივერსიტეტის ბიოლოგიურ-გეოგრაფიული ფაკულტეტი. იმავე წლიდან სსრკ მეცნიერებათა აკადემიის სოციოლოგიის ინსტიტუტის ასპირანტია. 1989 წლიდან სსრ კავშირის სახალხო დეპუტატის ვ. არძინბას თანაშემწეა. 1991 წლის მარტიდან მუშაობდა აფხაზეთის ასსრ-ის უმაღლეს საბჭოში, სადაც იყო უმაღლესი საბჭოს პრესსამსახურის პასუხისმგებელი მდივანი, სოციალურ ეკონომიკური და კულტურული განვითარების განყოფილების რეფერანტი. 2020 წლის მაისში რენატ ქარჩაა დაინიშნა სეპარატისტული აფხაზეთის პრეზიდენტის თანაშემწედ. 2021 წლის იანვარში ცნობილი გახდა, რომ რენატ ქარჩაა გათავისუფლდა აღნიშნული თანამდებობიდან.

ლიტერატურა
----------

* გაზ. „აფხაზეთის ხმა", 28 სექტემბერი, 1991 წელი

რესურსები ინტერნეტში
--------------------

* Ренат Карчаа

სქოლიო
------

1. ↑  Биография Рената Карчаа.
2. ↑  Говоривший об «отсутствии стратегии развития Абхазии» советник Бжания освобожден от должности
**სამოციანელები**, XIX საუკუნის 60-იანი წლების ქართული ლიტერატურულ-საზოგადოებრივი დაჯგუფება. სამოციანელების უმრავლესობას უმაღლესი განათლება რუსეთსა და ევროპის სასწავლებლებში ჰქონდა მიღებული. ისინი საფუძვლიანად იცნობდნენ რუსეთის რევოლიციურ-დემოკრატიულ აზროვნებას, ევროპის ქვეყნების ეროვნულ-განმათავისუფლებელი მოძრაობას, რამაც ხელი შეუწყო სამოციანელების საზოგადოებრივ-პოლიტიკურ შეხედულებათა და ლიტერატურულ-ესთეტიკური პლატფორმის ჩამოყალიბებას. პირველ ხანებში ისინი თანამშრომლობდნენ ჟურნალ „ცისკარში", 1863 წლიდან ილია ჭავჭავაძის მეთაურობით — „საქართველოს მოამბეში" (პ. ნაკაშიძე, ა. და გ. წერეთლები, ნ. ნიკოლაძე, დ. და მ. ყიფიანები, ს. აბაშიძე, კ. ლორთქიფანიძე, ვ. თულაშვილი, ა. ფურცელაძე, პ. უმიკაშვილი და სხვები). სამოციანელები ემსახურებოდნენ რეალისტური ლიტერატურის დამკვიდრებას, იბრძოდნენ ხელოვნების და მწერლობის დემოკრატიზაციისათვის. მათ მოღვაწეობასთან არის დაკავშირებული ქართული სალიტერატურო ენის ჩამოყალიბებაზე ზრუნვა, რაც ემყარებოდა დებულებას — „ხალხია ენის კანონების დამდები" (ი. ჭავჭავაძე). სამოციანელებმა ქართულ ლიტერატურაში დაამკვიდრეს კრიტიკული რეალიზმი, ხელი შეუწყვეს ბევრი ეროვნულ კულტურულ-საგანმანათლებლო დაწესებულებისა და ორგანიზაციის შექმნას.

იხილეთ აგრეთვე
--------------

* თერგდალეულები

ლიტერატურა
----------

* *ხუციშვილი ს.*, ქართული საბჭოთა ენციკლოპედია, ტ. 9, თბ. 1985. — გვ. 28.
**სამოჭალოს წმინდა გიორგის ეკლესია** — არქიტექტურული ძეგლი კასპის მუნიციპალიტეტის ტერიტორიაზე, რკონის კომპლექსის აღმოსავლეთით, 2 კმ-ზე, ნასოფლარ სამოჭალოზე. თარიღდება განვითარებული ფეოდალური ხანით.

ეკლესია დარბაზულია (8,5X5,4 მ), ნაგებია ნატეხი ქვით. დაზიანებულია: ჩაქცეულია კამაროვანი გადახურვა და კონქი. შესასვლელი სამხრეთი კედლის დასავლეთ ნაწილშია, კარის ღიობი გადახურულია ტიმპანით, რომელიც შიგნიდან და გარედან თაღითაა მოჩარჩოებული. აფსიდის ღერძზე თაღოვანი სარკმელია, მის ორივე მხარეს — მცირე ზომის სწორკუთხა ნიშები. სამხრეთი კედლის აღმოსავლეთ ნაწილში ერთი თაღოვანი სარკმელია, რომლის ქვეშ სატრაპეზო ქვა დგას. გრძივი კედლები და კამარა პილასტრებითა და მათზე გადაყვანილი საბჯენი თაღით ორ თანაბარ ნაწილად იყოფა. პილასტრებს ერთ ქვაში კვეთილი თაროსებრი კაპიტელები აქვთ.

მოხატულობა
----------

ინტერიერი შელესილი და მოხატული ყოფილა. მოხატულობის შემორჩენილი ფრაგმენტები თარიღდება XII საუკუნის დასასრულით. საკურთხევლის მოხატულობა ორ რეგისტრად იყო დაყოფილი. კონქში შემორჩენილია ვედრების კომპოზიციის ქვედა ნაწილი: მაცხოვრის შიშველი ფეხი, შვიდქიმიანი ვარსკვლავებით მორთული მოწითალო-ყავისფერი ფეხსადგამი, ორი ექვსფრთედი, იოანე ნათლისმცემლის გამოსახულების ნაწილი და მწვანე ფერის მიწა. კონქის კომპოზიცია შემოსაზღვრულია კიბისებრი ორნამენტით. ქვედა რეგისტრში ეკლესიის მამებია წარმოდგენილი. ამავე რეგისტრის სამხრეთ კიდეში შემონახულია დიაკვნის გამოსახულება. მას ოდნავ მოხრილი გრძელი წარბები, თხელი ცხვირი, პატარა ბაგეები და ფართოდ გახელილი დიდი თვალები აქვს. ამ რეგისტრის სამხრეთ ნაწილში ოთხი ფიგურაა. ჩრდილოეთით მხოლოდ ერთი წმინდანის მცირე ნაწილი გაირჩევა. ფრონტალურად წარმოდგენილი წმინდანები მსუბუქი თაღნარითაა მოჩარჩოებული. საკურთხევლის სარკმლის წირთხლები შემკულია მცენარეული ორნამენტით (ყულფით გადაბმული წრეები შიგ ჩახატული ყვავილებით). სარკმლის ქვემოთ ჯვარია გამოსახული. მხატვრობა დასრულუბულია კიბისებრი ორნამენტით. სამხრეთი კედლის აღმოსავლეთ მონაკვეთზე სწორკუთხა ჩარჩოში მოქცეული წმ. დედათა წელზედა ფიგურებია. წმინდანებს სხვადასხვა ფერის (მოწითალო-ყავისფერი, ყვითელი) შარავანდები აქვთ, რაც ქართული მონუმენტური მხატვრობის ძეგლებში ჯერ კიდევ XI საუკუნიდან გვხვდება. ამავე კედლის დასავლეთ მონაკვეთზე, შესასვლელის თავზე გაირჩევა მცირე ზომის ფიგურა და მისი წითელი ფეხსაცმელი. შესასვლელის დასავლეთით, წმ. მეომრების მონუმენტურ ფიგურებს ორი რეგისტრის მთელი სიმაღლე უჭირავთ. ორნამენტი, რომელიც მათი ჩაცმულობის ცალკეულ ნაწილებს ამკობს, შესრულების მაღალი პროფესიონალიზმით ხასიათდება. სარკმლის წირთხლებზე მოცემული მცენარეული ორნამენტი იმეორებს საკურთხევლის სარკმლის სახეებს. ჩრდილოეთ კედელზე ასახულია წმ. გიორგის მიერ მეფის ასულის გველეშაპისაგან დახსნის სცენა. ჩანს პირდაღებული გველეშაპის თავი კისერზე გამობმული თოკით, ცხენის ფლოქვი, წმინდანის სამოსის ნაწილი და მარჯვნივ ორი ხელაპყრობილი ფიგურა. მოხატულობის კოლორიტში გაბატონებულია მოწითალო-აგურისფერი, ღია ზურმუხტისფერი-მწვანე, ოქროსფერი ოქრა, მოწითალო-ყავისფერი. ორნამენტებისათვის გამოყენებულია აგრეთვე ნაცრისფერი და მუქი ლურჯი საღებავები.

ეკლესიის სამხრეთ ფასადის აღმოსავლეთ კუთხეში შემორჩენილია პროფილირებული ლავგარდნის ქვა.

ლიტერატურა
----------

* *დვალი თ. დევდარიანი ფ.*, საქართველოს ისტორიისა და კულტურის ძეგლთა აღწერილობა, ტ. 5, თბ. 1990. — გვ. 189—190.
**რენდომ ჰაუსი** — მსოფლიოს უდიდესი საგამომცემლო კორპორაცია, რომელიც უშვებს სხვადასხვა ჟანრისა და თემატიკის წიგნებს ფართო პროფილის მკითხველისთვის.1998 წლამდე ის ეკუთვნოდა გერმანულ კეძო მედია კორპორაცია-ბერტელსმანს(bertelsmann).ამჟამად კი ის არის ე.წ. ქოლგა-ბრენდი ბერტელსმანის გამომცემლობისათვის(ქოლგა ბრენდი არის ერთ-ერთი სახე ბრენდის გაფართოების სტრატეგიისა,რაც გულისხმობს ერთი მარკის ქვეშ საქონლის ერთდროულად რამდენიმე ჯგუფის გამოშვებას.ამავდროულად,საქონლის დასახელებაში დომინირებს მწარმოებლი კომპანიის სახელი,პროდუქციის რეკლამაში კი გატანილია მისი ლოგოტიპი.კორპორაციას აქვს,ასევე,კინოს განყოფილებაც-სტუდია random house films.

რენდომ ჰაუსი 1927 წელს დააარსეს ამერიკელმა ბენეტ სერფმა და დონალდ კლოფერმა.ორი წლით ადრე 
მათ შეიძინეს საგამომცემლო კომპანია modern library-ს იმპრინტი.( იმპრინტი- არის მონაცემები წიგნის გამოცემის დროის,წიგნის დასახელებისა და ადგილის შესახებ.იბეჭდება,როგორც წესი,სატიტულო გვერდის ქვედა ნაწილში).გამომცემლობის მიზნებზე საუბრისას სერფმა განაცხადა,რომ ისინი აპირებდნენ იმ წიგნების დაბეჭდვას,რომლებიც შემთხვევით მოუვიდოდათ თავში.სიტყვების "შემთხვევით,ალალბედად" ინგლისური შესატყვისია random ,შესაბამისად,კორპორაციასაც ეს სახელი დაერქვა.

რენდომ ჰაუსმა 1947 წელს გამოსცა american college dictionary,რომელიც სრული სახით მეორედ 1966 წელს გამოვიდა.1960 და 1961 წლებში რენდომ ჰაუსმა იყიდა ორი საგამომცემლო სახლი alfred A.knoft და pantheon books,თუმცა მათი იმპრინტით გამოცემულმა წიგნებმა შეინარჩუნეს საგამომცემლო დამოუკიდებლობა.მისი მთავარი ამერიკული ოფისი მდებარეობს მანჰეტენზე,ნიუ-იორკში.მთელ მსოფლიოში კი აქვს დამოუკიდებელი მმართველობის მქონე შვილობილი კომპანიები
**კრონოცკოე** (რუს. Кроноцкое) — ტოლფერდა სამკუთხედის ფორმის ტბა კამჩატკის მხარეში, რუსეთში. მდებარეობს კამჩატკის ნახევარკუნძულის აღმოსავლეთ ნაწილში, გეიზერების ხეობიდან ჩრდილოეთით 30 კმ-ში, ზღვის დონიდან 372 მ სიმაღლეზე. ზედაპირის ფართობი 245 კმ², მაქსიმალური სიღრმე 136 მ. სარკის ფართობით კამჩატკაზე მეორე ადგილზეა ტბა ნერპიჩიეს შემდეგ. აღმოსავლეთ სანაპიროს გასწვრივ განლაგებულია 11 კუნძული. დიდი ხნის განმავლობაში მიიჩნეოდა, რომ ტბას ჰქონდა კალდერული წარმოშობა, თუმცა დღეისათვის დამტკიცებულია, რომ ტბა წარმოიქმნა დაახლოებით 10 000 წლის წინ ლავური დანალექების მიერ მდინარის კალაპოტის გადაღობვის შედეგად, მას შემდეგ, რაც ადგილი ჰქონდა კრონოცკაია-სოპკისა და კრაშენინიკოვის ვულკანების ამოფრქვევას.

საზრდოობს თოვლისა და წვიმის წყლით. მაქსიმალური დონე ივლისშია, მინიმალური — მაისში. დონე ირყევა რამდენიმე ათეული სანტიმეტრის ფარგლებში. ტბის ქვაბულში წყლის სრული განახლება ხდება დაახლოებით 9-10 წელიწადში ერთხელ. გაძგიფვა დეკემბრის ბოლოდან ივნისამდე. ყინულის სისქე 1 მ აღწევს. წლის თბილ დროს წყლის ტემპერატურა დაბალია, მაქსიმალური ნიშნული დაფიქსირებულია სექტემბერში და ადგილიდან გამომდინარე მოქცეულია 8-16°С ფარგლებში. წყლის მინერალიზაცია არ აჭარბებს 100 მგ/ლ-ს. გამჭვირვალობა მაღალია, სეზონიდან გამომდინარე ეს მაჩვენებელი 6 მ უდრის.

აღმოსავლეთით 8 კმ-ში მდებარეობს ვულკანი კრონოცკაია-სოპკა, სამხრეთით 10 კმ-ში კრაშენინიკოვის ვულკანი, ხოლო ჩრდილო-აღმოსავლეთით 10 კმ-ში შმიდტის მთა. კრონოცკოეს ერთვის 10 მდინარე, რომელთაგან უდიდესია ლისტვენიჩნაია, უზონი, უნანა, სევერნაია და პერევალნაია. გამოედინება მხოლოდ 1 მდინარე — კრონოცკაია, რომელიც ერთვის კრონოცკის ყურეს.

ზოოპლანქტონის შემადგენლობაშია ნიჩაბფეხიანების, დატოტვილულვაშიანებისა და ციბრუტელების 17 სახეობა. გაბატონებული სახეობაა ციკლოპი. ბენთოსში ყველაზე უფრო მეტად გაბატონებულია მცირეჯაგრიანი ჭიები, მოლუსკები და ტენდიპედიასებრნი, აგრეთვე Mermithidae, ამფიპოდები, წურბელები და წყლის ტკიპები. ტბაში გვხვდება თევზის ორი სახეობა: ნერკის განსაკუთრებული მტკნარწყლიანი ფორმა კოკანი, რომელიც იზოლატს წარმოადგენს და ტბის გოჭალა. სანაპიროზე გვხვდება წყნაროკეანური თოლიებისა და გედების კოლონიები.

პირველი ცნობები ტბის შესახებ შეაგროვა სტეფანე კრაშენინიკოვმა, რომელმაც ტბის შესახებ ცნობები ჩაიწერა კამჩადალების სიტყვებიდან. ტბის პირველი მკვლევარი იყო ზოოლოგი პეტრე შმიდტი. 1908 წელს მან გაიარა მდინარე კამჩატკის ხეობიდან ტბის ჩრდილო და აღმოსავლეთ სანაპიროებზე და მოგვცა მდინარე კრონოცკაიას ზემო დინების მოკლე აღწერა.

რესურსები ინტერნეტში
--------------------

* კრონოცკოე — სტატია დიდი რუსული ენციკლოპედიიდან (რუსული)

სქოლიო
------

1. ↑  Агарков А.Ю. Дмитриева Л.Я. Догановский А.М. Некоторые черты гидрологии Кроноцкого озера на Камчатке. — Изв. Всесоюз. географ. об-ва. — Л.: Наука, 1975. — Т. 107. — С. 352–357.
2. ↑  Кроноцкое озеро: прекрасное зеркало природы!
3. 1 2 3  Измайлова А. В. Кроноцкое озеро
4. ↑  Государственный водный реестр // Кроноцкая
5. ↑  О некоторых географических названиях Восточной Камчатки ительменского происхождения.  დაარქივებულია ორიგინალიდან — 2012-12-20. ციტირების თარიღი: 2019-07-09.
6. ↑  Озеро Кроноцкое.  დაარქივებულია ორიგინალიდან — 2019-07-09. ციტირების თარიღი: 2019-07-09.
**კრეაციონიზმი** — რელიგიური რწმენა, რომელიც ითვალისწინებს იმას, რომ სამყარო და სიცოცხლე შეიქმნა ისე, როგორც გადმოცემულია რელიგიურ წიგნებში. წიგნი დაბადებისას თანახმად, ღმერთმა სამყარო შექმნა არაფრისგან. სხვა რელიგიებს სხვანაირი წარმოდგენები აქვთ სამყაროს შექმნაზე.

კრეაციონიზმისკენ მიმდევრობა დაიწყო XIX საუკუნეში, როდესაც ფუნდამენტალისტი პროტესტანტები დაუპირისპირდნენ მეცნიერებს, რომლებმაც წინ წამოჭიმეს ევოლუციის და გეოლოგიის თეორიები.

XX საუკუნეში, კრეაციონისტული მოძრაობები დაიწყო ისლამსა და იუდაიზმში.

კრეაციონისტებს არ სჯერათ, რომ ყველაფერი ცოცხალი პრიმიტიული ორგანიზმისგან წამოვიდა და ნელ-ნელა დროის მონაკვეთში იზრდებოდა და ყალიბდებოდა. ისინი ფიქრობენ, რომ ერთი ფორმიდან ცოცხალი ორგანიზმი მეორედ ვერ გადაიქცევა. მაგრამ მათ ბიოლოგები და პალეონტოლოგები ეწინააღმდეგებიან. ისინი ამტკიცებენ, რომ ნამარხი ნაშთები არიან ძალიან განსხვავებულნი იმისგან რაც ოდესღაც იყო და ფიქრობენ, რომ ნაშთები დროთა განმავლობაში შეიცვლება.

რესურსები ინტერნეტში
--------------------

* კრეაციონიზმი — უცხო სიტყვათა ლექსიკონი
სვინსაიდის ინგლისური კრომლეხი
**კრომლეხი** — ნეოლითის დროინდელი მეგალითური ნაგებობა, ქვის ფილების წრიული ან კვადრატული ფორმის ნაგებობა. გავრცელებულია ბევრგან, განსაკუთრებით ჩრდილოეთ საფრანგეთსა და ინგლისში, გვხვდება ამიერკავკასიაშიც. საქართველოში აგრძელებს დოლმენების არქეოლოგიურ კულტურას. ორი კრომლეხი აღმოჩენილია სოხუმის მუნიციპალიტეტის სოფელ ეშერაში. 

კრომლეხის ძირითადი ნაწილია ცენტრალური მოედანი ანუ პირველი წრის შუაგული, რომელიც ზემოდან იფარებოდა დიდი ზომის ფილებით. სწორედ აქ ხდებოდა მიცვალებულის დაკრძალვა. ძვლებთან და კბილებთან ერთად ინვენტარი აღმოჩნდა წრეებს შორის და კრომლეხის გარეთაც. აღმოჩენილია შემდეგი სახის მასალა: პატარა ტოლჩები ჰორიზონტალური ყურით და შევრონისებრი ორნამენტით, მინიატურული ცრუყურიანი სასმისები, ქუსლგამოყვანილი ვარდისებრსარჩულიანი ნაძვისებრორნამენტიანი ქოთნები, ბრინჯაოს ფოთლისებრი და ალისებრი სატევრები, ბრინჯაოს ისრიპირები, შუბისპირები, რკინის სამკაპა ისრისპირი, რკინის კვერთხისპირი, რკინის დანა–ხანჯალი, ჭვირული სფეროსებრი დაფანჯრული სამკუთხა ფორმის, თავკვერიანი და წყვილი ცხვრის სტილიზებული გამოსახულებიანი საკინძეები, ბრინჯაოს ღუზისებრი ნივთი, მრგვალი და ოვალური ფორმის სასაფეთქლე რგოლები, ბრინჯაოს ბეჭდები და სხვა. 

კრომლეხი დროის დიდ მონაკვეთზე გამოიყენებოდა ადამიანის მიერ როგორც დასაკრძალი ადგილი. ქვედა ზღვარი მისი არსებობისა არის ძვ. წ. II ათასწლეულის I ნახევარი, ხოლო ზედა ზღვარი კი გვიანი ბრინჯაოს ადრეული საფეხურია. ძვ. წ. I ათასწლეულის I ნახევარში კრომლეხი წყვეტს არსებობას.

იხილეთ აგრეთვე
--------------

* აფხაზეთის დოლმენები
* დოლმენი

ლიტერატურა
----------

* ფხაკაძე გ. დასავლეთ საქართველოს ადრე ბრინჯაოს ხანისა და მაიკოპური კულტურის ურთიერთობის საკითხები, თბ. 1985
* ფხაკაძე გ. ენეოლითი და ადრე ბრინჯაოს ხანა დასავლეთ საქართველოში, საქართველოს არქეოლოგია II, თბ. 1992

რესურსები ინტერნეტში
--------------------

* ლერი ჯიბლაძე, დასავლეთ საქართველოს ადრე და შუა ბრინჯაოს ხანის არქეოლოგიური კულტურები დაარქივებული 2020-03-20 საიტზე Wayback Machine. , საქართველოს არქეოლოგიური ძეგლების ორენოვანი (ქართულ-ინგლისური) ელექტრონული ენციკლოპედია.

სქოლიო
------

1. ↑  კრომლეხი, უცხო სიტყვათა ლექსიკონი
**კოსტა-რიკის დროშა** — კოსტა-რიკის ეროვნული სიმბოლო. მიღებულია 1906 წლის 27 ნოემბერს.

კოსტა-რიკის დროშა წარმოადგენს ხუთ ორიზონტალურ ზოლს შემდეგი თანმიმდევრობით:ლურჯი, თეთრი, წითელი, თეთრი, ლურჯი. შუა წითელი ზოლი სიგანით ორჯერ დიდია, ვიდრე დანარჩენი ზოლები. თეთრი და ლურჯი ზოლები კოსტა-რიკის დამოუკიდებლობის სიმბოლოა, ხოლო წითელი – ცივილიზაციის. წითელ ზოლზე განთავსებულია კოსტა-რიკის გერბი, რომელიც ასახავს სამ ვულკანს ორ ოკეანეს შორის. 

ლურჯი, თეთრი და წითელი ზოლების დიზაინი 1848 წელს, კოსტა-რიკის მაშინდელი პრეზიდენტის ხოსე მარია კასტრო მადრისის მეუღლემ – პასიფიკა ფერნანდესმა შექმნა. იგი შთაგონებული იყო 1848 წლის საფრანგეთის რევოლუციით და საფრანგეთის მეორე რესპუბლიკის შექმნით, ამიტომაც, მან კოსტა-რიკის დროშის ახალი დიზანი საფრანგეთის სამფერა დროშას (ლურჯი, თეთრი, წითელი) შეუსაბამა. 

ლურჯი ფერი ასახავს ცას, შესაძლებლობებს და იდეალიზმს; თეთრი — მშვიდობას, სიბრძნეს და ბედნიერებას, ხოლო წითელი — ქვეყნის დაცვისთვის მოწამეთა დაღვრილ სისხლს. ზოლების თანაფარდობაა — 1: 1: 2: 1: 1.

კოსტა-რიკის დროშა ტაილანდის დროშის მსგავსია, რომელიც 11 წლის შემდეგ მიიღეს. იგი ასევე ჰგავს ჩრდილოეთ კორეის დროშას.

ისტორიული დროშები
-----------------

* სექტემბერი, 1821 – 6 ივნისი, 1823
* 6 ივნისი, 1823 – 4 მარტი, 1824
* 4 მარტი, 1824 – 2 ნოემბერი, 1824
* 2 ნოემბერი– 22 ნოემბერი, 1824
* 22 ნოემბერი, 1824 – 15 ნოემბერი, 1840
* 21 აპრილი, 1840 – 20 აპრილი, 1842
* სექტემბერი, 1842 – 12 ნოემბერი, 1848
* 1906–1964
* 1964–1998

ვიკისაწყობში არის გვერდი თემაზე:
***კოსტა-რიკის დროშა***

სქოლიო
------

1. ↑  Thaitrip.com - THAILAND's National Flag Carrier
**რობერტ გურჩიანი** (დ. 22 თებერვალი, 1937, ეცერი) — ქართველი ბიოლოგი, მეცნიერი.

ბიოგრაფია
---------

1962 წელს დაამთავრა საქართველოს სასოფლო-სამეურნეო ინსტიტუტი.

ინსტიტუტის დამთავრებისთანავე მუშაობა დაიწყო საქართველოს მცენარეთა დაცვის სამეცნიერო-კვლევით ინსტიტუტში უფროს ლაბორანტად, შემდეგ იგი მალე დააწინაურეს და გადაიყვანეს უფროსი მეცნიერ მუშაკის თანამდებობაზე. 1975 წელს წარმატებით დაიცვა დისერტაცია და მას სადისერტაციო კომისიამ ერთხმად მიანიჭა ბიოლოგიურ მეცნიერებათა კანდიდატის სამეცნიერო ხარისხი. 1980 წელს დაინიშნა ლენინგორის რაიონის სატყეო მეურნეობის დირექტორად, ხოლო ერთი წლის შემდეგ იგი გადაიყვანეს გორის სატყეო-საჩვენებელი მეურნეობის დირექტორის თანამდებობაზე. 1983 წლიდან ხუთი წელი ხელმძღვანელობდა გორის რაიონის ქვეშის სანერგე მეურნეობას, 1987-2006 წლებში დააწინაურეს და დანიშნეს საქართველოს სოფლის მეურნეობის სამინისტროს მცენარეთა დაცვის სახელმწიფო კარანტინის უფროსად, სადაც მან სიცოცხლის ბოლომდე იმუშავა. ბიოლოგიურ მეცნირებათა დოქტორი, საქართველოს კაზაკთა კავშირის გენერალ-მაიორი, სოფლის მეურნეობის კვალიფიციური სპეციალისტი. მიღებული აქვს სახელმწიფო ჯილდოები.

ჯილდოები
--------

* ღირსების ორდენი
* საპატიო ნიშნის ორდენი

ლიტერატურა
----------

* სვანეთი და სვანები/ ირაკლი დვალი, გივი ქურდიანი, თბ. 2014, გვ. 158

რესურსები ინტერნეტში
--------------------

* რობერტ გურჩიანი — საქართველოს ბიოგრაფიული ლექსიკონი
**კრონშტადტის ისტორიის მუზეუმი** (რუს. Музей истории Кронштадта) — სახელმწიფო მუზეუმი ქალაქ კრონშტადტში. დაარსდა 1991 წელს. 2006 წლიდან მდებარეობს ქალაქის წყალგაყვანილობის ისტორიულ კოშკში, რომელიც აგებულია 1836-1839 წლებში და წარმოადგენს ფედერალური მნიშვნელობის კულტურული მემკვიდრეობის ძეგლს. მისამართი: ლენინგრადის ქუჩა, 2. 2014 წლიდან მუზეუმს მიაკუთვნეს ისტორიული ნაგებობა, რომელიც მდებარეობს მისამართზე ღუზის მოედანი, 2-ა.

კოშკის შენობა
-------------

### ისტორია

კრონშტადტის წყალგაყვანილობის კოშკის რეკონსტრუქციის პროექტი მიიღეს 1827 წელს. შენობა ააგეს წყლის ამტანი მანქანებისათვის 1837-1839 წლებში სამხედრო ინჟინერ ვ. პ. ლებედევის და ტატარინოვის პროექტის მიხედვით. მასში განათავსეს ორი ორთქლის მანქანა, თითოეულის სიმძლავრე 8 ცხენის ძალას შეადგენდა. მანქანებს აჰქონდათ წყალი რეზერვუარში, რომელიც მეორე სართულზე მდებარეობდა, საიდანაც წყალი მიედინებოდა ქალაქისაკენ. წყლის სათავეს წარმოადგენდა შენობის უკან მდებარე წყალსაცავი, რომელიც უკაშირდებოდა ფინეთის ყურეს. 1870-იან და 1887 წლებში კოშკის შენობას დააშენეს.

### არქიტექტურა

კოშკის შენობა აგებულია კლასიციზმის სტილში. პორტიკში ექვსი სვეტია, რომელიც ჰარმონიაშია პირდაპირ მდებარე კრონშტადტის წმინდა ელისაბედის ეკლესიასთან. მშენებლობების პროცესში შენობამ დაკარგა თავდაპირველი გუმბათი, რომლის ადგილზეც დააშენეს ზედა სართული თაღოვანი ფანჯრებით.

მუზეუმის ისტორია
----------------

მუზეუმი შეიქმნა ლენინგრადის ქალაქის საბჭოს 1991 წლის 15 აპრილის № 273 გადაწყვეტილების საფუძველზე, რომლის ინიციატორებიც იყვნენ ქალაქის მხარეთმცოდნეობის კლუბის წევრები. მუზეუმის ძირითადი ექსპოზიცია შედგებოდა ი. სპირიდონოვის, ტ. ლაპინის, ი. მისოჩენკოს, ვ. პიროგოვის, ვ. კლიუჩნიკოვის, ლ. სერგეევისა და სხვა კრონშტადტელების დოკუმენტებისა და საგნებისაგან. მუზეუმის დამფუძნებლად ითვლება იური ივანეს ძე სპირიდონოვი (1931-1998 წწ.).

ექსპოზიცია
----------

ღუზის მოედანზე მდებარე ყოფილი კაფის შენობაში განთავსებულია ექსპოზიცია „კრონშტადტის ისტორიის სამი საუკუნე", ხოლო კოშკის შენობაში ლენინგრადის ქუჩაზე - ექსპოზიცია „ჩაძირული გემის საიდუმლო", რომელიც ეძღვნება წყალქვეშა არქეოლოგიას. ამ ექსპოზიციაში წარმოდგენილია საგნები, რომელიც ამოღებულია ჩაძირული გემიდან პროექტის „რუსეთის წყალქვეშა მემკვიდრეობის" ფარგლებში.

რესურსები ინტერნეტში
--------------------

* Башня городского водопровода с флигелем - Музей истории Кронштадта. *citywalls.ru*.  დაარქივებულია ორიგინალიდან — 2018-06-19. ციტირების თარიღი: 2018-06-18.

სქოლიო
------

1. ↑  Д. Фазлетдинова.  (2014-08-07) В конце августа откроется музей истории Кронштадта. *Карповка*.  დაარქივებულია ორიგინალიდან — 2018-06-19. ციტირების თარიღი: 2018-06-19.
2. 1 2  Башня городского водопровода с флигелем - Музей истории Кронштадта. *citywalls.ru*.  დაარქივებულია ორიგინალიდან — 2018-06-19. ციტირების თარიღი: 2018-06-18.
3. ↑  Музей истории Кронштадта. *museum.ru*. ციტირების თარიღი: 2018-06-19.
4. ↑  Музей истории Кронштадта, Якорная площадь, 2А. *Музей истории Кронштадта*. ციტირების თარიღი: 2018-06-21.
**კობათის ეკლესია** — არქიტექტურული ძეგლი ახალგორის მუნიციპალიტეტის სოფელ საძეგურში, ქსნის მარცხენა მხარეს. აგებულია გარდამავალ ხანაში.

ძველ სასაფლაოსთან მდებარე დარბაზული ეკლესია ნაგებია სხვადასხვა ზომის უხეშად დამუშავებული ქვით. კუთხეებში გამოყენებულია შირიმი. წყობა სწორხაზოვანია.

ეკლესია გეგმით სწორკუთხა მოხაზულობისაა, აღმოსავლეთით დასრულებულია ასევე სწორკუთხა საკურთხევლით, რომლის ცენტრში გაჭრილია თაღოვანი სარკმელი. სარკმლის ძირში მასიური ტრაპეზის ქვა დგას. ჩრდილოეთით და სამხრეთით თითო არქიტრავული ნიშაა. სფერულ კონქზე გადასვლა ხდება ტრომპების საშუალებით. სატრიუმფო თაღი აბსიდის მხრებს ეყრდნობა. საკურთხევლის წინ მოწყობილია ხის კანკელი. აქვე დევს ადრეული ქვის კანკელის ფრაგმენტი. აბსიდის იატაკის დონე სამი საფეხურით მაღალია დარბაზის იატაკთან შედარებით.

ნახევარცილინდრული კამარის საბრჯენი თაღი კედლის წყობაში იძირება. დარბაზს ხარისხი შემოუყვება. ეკლესია ნათდება აღმოსავლეთის, სამხრეთის და დასავლეთის თაღოვანი სარკმლებით.

სამხრეთით შესასვლელი არქიტრავულია. შემორჩენილია საურდულეები.
ეკლესიის ფასადები სადაა. სამივე სარკმელი მოჩარჩოებულია შირიმის ქვით. აღმოსავლეთ სარკმელს მარტივპროფილიანი სათაური გააჩნია. ლავგარდანი მარტივპროფილიანია. საბურავად გამოყენებულია დიდი ზომის ფიქალი.
ეკლესიის გარშემო გალავანია.

ლიტერატურა
----------

* შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ. 2008, გვ. 158-159
რობერტ დინვიდი
**რობერტ დინვიდი** (დ. 1693 — გ. 27 ივლისი, 1770) — კოლონიალური ვირჯინიის გუბერნატორი 1751–1758 წლებში.

დინვიდი იბრძოდა ოჰაიოს ოლქზე უფლებების მოსაპოვებლად, რომლის დასაკავებლადაც ასევე იღვწოდნენ ფრანგები. 1753 წელს დინვიდიმ შეიტყო რომ ფრანგებმა ტბა ერის მახლობლად ფორტი ააგეს. მან 8 კაციანი რაზმი გააგზავნა ფრანგებთან ულტიმატუმის გადასაცემად, დინვიდი ითხოვდა ფრანგების მხრიდან ტერიტორიის დატოვებას, რაზეც ფანგებმა უარი განაცხადეს, ამ ფაქტს მოყვა ფორტ ნესესითის მოვლენები.

დინვიდის მოღვაწების პერიოდში მას მუდმივი უთანხმოება ჰქონდა ფინანსურ უწყებებთან. 1758 წელს ის გაიწვიეს ვირჯინიიდან და სიცოცხლის ბოლომდე ცხოვრობდა ინგლისში.

ლიტერატურა
----------

* Anderson, Fred (2001). *Crucible of war: the Seven Years' War and the fate of empire in British North America, 1754-1766*. New York:  Vintage Books. ISBN 0-375-70636-4.

რესურსები ინტერნეტში
--------------------

* ენციკლოპედია „ვირჯინია"

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 122217578
* ISNI: 0000 0000 5130 0987
* LCCN: nr89018267
* SNAC: w6765f5k
* VIAF: 35332736
* WorldCat Identities (VIAF-ის მეშვეობით): 35332736

 |


|  |  |
| --- | --- |
| ბიოგრაფია | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**კონსერვატიული პარტია** (ინგლ. Conservative Party), ოფიციალურად **კონსერვატიული და უნიონისტური პარტია** (ინგლ. Conservative and Unionist Party), სალაპარაკო ენაში აგრეთვე გვხვდება **ლოიალისტები** ან უბრალოდ **კონსერვატორები** — მემარჯვენე-ცენტრისტული პოლიტიკური პარტია გაერთიანებულ სამეფოში. კონსერვატორები მთავრობაში არიან 2010 წლიდან და 2020 წლის მდგომარეობით, მათ საერთო უმრავლესობა აქვთ თემთა პალატაში (364 პარლამენტის წევრი). პარტიას ლორდთა პალატაში ჰყავს 245 წევრი, ლონდონის ასამბლეაში 8 წევრი, შოტლანდიის პარლამენტში 31 წევრი, უელსის პარლამენტში 11 წევრი და ადგილობრივი თვითმმართველობებში 7 430 წევრი.

თანამედროვე კონსერვატიული პარტია დაარსდა XIX საუკუნეში. ამ დროიდან მოყოლებული, პარტია არის ბრიტანეთის მთავარი ცენტრისტულ-მემარჯვენე პოლიტიკური პარტია.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„კონსერვატიული პარტია"** ვიკისაწყობში.
* ოფიციალური საიტი

სქოლიო
------

1. ↑  Local Council Political Compositions. Open Council Date UK (23 January 2018). ციტირების თარიღი: 8 July 2020.
**სამარყანდის ოლქი** (ვილაეთი) (უზბეკ. Samarqand viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი სამარყანდი.

ზოგადი მიმოხილვა
----------------

შეიქმნა 1938 წლის 15 იანვარს. მდებარეობს რესპუბლიკის ცენტრალურ ნაწილში, მდინარე ზარაფშანის შუა დინების აუზში. ფართობი 16.4 ათასი კმ². სამარყანდის ოლქის ჩრდილოეთ ნაწილში ნურათაუს და აქთაუს ქედები, ყიზილყუმის უდაბნოს ნაწილი; სამხრეთში — ზარფაშანის ქედის ჩრდილოეთ კალთები და ყარნაბჩულის სტეპი. ერთადერთი დიდი მდინარეა ზარაფშანი. სამარყანდის ოლქში განვითარებულია მანქანათსაშენი, ლითონდასამუშავებელი, ქიმიური, მსუბუქი და კვების მრეწველობა, მექანიზებული სოფლის მეურნეობა. სოფლის მეურნეობაშ დიდი ადგილი უკავია სარწყავ მიწებს. აგებულია წყალსაცავები და საირიგაციო არხები. მოჰყავთ ბამბა, თამბაქო, მარცვლოვნები, კარტოფილი, ბოსტნეული, ხილი. აშენებენ მსხვილრქოსან საქონელს, ცხვარს, თხას. განვითარებულია მეაბრეშუმეობა. სამარყანდის ოლქს კვეთს სარკინიგზო მაგისტრალი კრასნოვოდსკ-ტაშკენტი. განვითარებულია საჰაერო მიმოსვლა.

ლიტერატურა
----------

* ქართული საბჭოთა ენციკლოპედია, ტ. 8, თბ. 1984. — გვ. 707.

სქოლიო
------



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
 უზბეკეთის ადმინისტრაციულ-ტერიტორიული მოწყობა |
| --- |
|  |
| დედაქალაქი | 
ტაშკენტი |
|  |
| რესპუბლიკა | 
ყარაყალპაკეთი |
|  |
| ოლქები | 
ანდიჯანი **·** ბუხარა **·**  კაშკადარია  **·**  ნავოი **·**  ნამანგანი  **·**  სამარყანდი **·**  სურხანდარია **·**  სირდარია  **·**  ტაშკენტი **·** ფერღანა **·** ხორეზმი  **·** ჯიზახი |

 |
**კროს-რივერის შტატი** (ინგლ. Cross River State) — შტატი ნიგერიის უკიდურეს სამხრეთ-აღმოსავლეთში. სახელწოდება მომდინარეობს მდინარე კროსისგან.

* ადმინისტრაციული ცენტრი — ქალაქი კალაბარი.
* ფართობი — 20 156 კმ², მოსახლეობა — 2 892 988 ადამიანი (2006).

გეოგრაფია
---------

*კროს-რივერის* შტატი მდებარეობს ნიგერიის უკიდურეს სამხრეთ-აღმოსავლეთში, კამერუნთან მის სახელმწიფო საზღვარზე (აღმოსავლეთიდან). კროს-რივერის შტატიდან ჩრდილოეთით მდებარეობს ფედერალური შტატი ბენუე, დასავლეთით — აბიის შტატი, ჩრდილო-დასავლეთით — ებონიის შტატი, სამხრეთ-დასავლეთით — აკვა-იბომის შტატი. სამხრეთიდან მას გარს ერტყმის ატლანტის ოკეანის წყლები.

ისტორია
-------

კროს-რივერის შტატი დაარსდა 1967 წლის 27 მაისს სახელწოდებით «*სამხრეთ-აღმოსავლეთი*». 1976 წლის 3 თებერვალს მას უკვე სახელად უწოდეს *კროს-რივერი*. შტატის პირველი გუბერნატორი იყო უდუოკაჰა ჯ. ეზუენე (1967—1975 წლებში).

ადმინისტრაციული დაყოფა
----------------------

კროს-რივერის შტატი დაყოფილია 18 თვითმმართველობის რაიონად.

ეკონომიკა
---------

კროს-რივერის შტატის ეკონომიკის საფუძველია სოფლის მეურნეობა, რომელიც იყოფა სახელმწიფო და კერძო სექტორებად. თუ კერძო სექტორში უპირატესად დაკავებულია მცირე ფერმერები, სახელმწიფო სექტორი ფლობს მსხვილ პლანტაციებს, სადაც მოჰყავთ ბრინჯი, იამსი, მანიჰოტი, სიმინდი, ბანანი, კაკაო, კაუჩუკი, არაქისი და ქოქოსის პალმა. ამას გარდა, დიდ როლს თამაშობს თევზჭერა და მეცხოველეობა — ცხვრების, თხების, ღორების, ასევე შინაური ფრინველების, კურდღლების და სხვა საქონლის მოშენება. სასარგებლო წიაღისეულიდან შტატის ტერიტორიაზე მოიპოვებენ კირქვას, ტიტანის და კალის მადანს.

ქალაქ კალაბარიში მდებარეობს საოკეანო პორტი და საერთაშორისო აეროპორტი.

რესურსები ინტერნეტში
--------------------

* შტატის ოფიციალური საიტი დაარქივებული 2012-03-17 საიტზე Wayback Machine.

სქოლიო
------

1. 1 2 3 4 5 6 7 8 9 10 11 12 13 14 15 16 17 18
2. 1 2 3 4 5 6 7 8 9 10 11 12 13 14 15 16 17 18
3. ↑  Population by State and Sex. population.gov.ng

|  |  |  |  |
| --- | --- | --- | --- |
| 

| ხ • გ • რ
 ნიგერიის შტატები |
| --- |
|  |
| 
აბია **·**  ადამავა **·**  აკვა-იბომი **·**  ანამბრა **·**  ბაიელსა **·**  ბაუჩი **·**  ბენუე **·**  ბორნო **·**  გომბე **·**  დელტა **·** ებონიი  **·** ედო  **·** ეკიტი  **·**  ენუგუ **·**  ზამფარა **·**  იმო **·**  იობე **·**  კადუნა **·**  კანო **·**  კატსინა **·**  კები **·**  კვარა **·**  კოგი **·**  კროს-რივერი **·**  ლაგოსი **·**  ნასარავა **·**  ნიგერი **·**  ოგუნი  **·** ოიო  **·** ონდო **·** ოსუნი  **·** პლატო  **·** რივერსი  **·** სოკოტო  **·** ტარაბა  **·**  ჯიგავა |

 |
რობერტ მოზესი
**რობერტ მოზესი** (Robert Moses) (18 დეკემბერი, 1888 – 29 ივლისი, 1981) — მე-20 საუკუნის ნიუ-იორკის, ლონგ-აილენდისა და მისი შემოგარენის "დიდი მშენებელი". როგორც თანამედროვე ქალაქის იერსახის შემქმნელს, მას ხშირად პარიზის მეორე იმპერიის ბარონ ოსმანს ადარებენ და ერთხმად აშშ-ის ქალაქგეგმარებაში ყველაზე პოლარიზებულ ფიგურად აღიარებენ. თუმცა არჩეული არასდროს ყოფილა, მოზესი ყველაზე გავლენიანი პიროვნება იყო ნიუ-იორკ სიტის მთავრობაში 1930-იანიდან 1950-იან წლებამდე. მან პირდაპირი მნიშვნელობით შეცვალა სანაპირო ზოლები, გზატკეცილები ააგო ზეცაში და მთელი რეგიონების სამუდამო ტრანსფორმაცია მოახდინა. მის გადაწყვეტილებებს, რომელიც უპირატესობას ჩქაროსნულ გზატკეცილებს ანიჭებდა საზოგადოებრივი ტრანსპორტის ნაცვლად, შედეგად ლონგ-აილენდის თანამედროვე გარეუბნების აღმოცენება მოჰყვა, რამაც თავის მხრივ გავლენა იქონია ინჟინერთა, არქიტექტორთა და ურბანისტთა მთელ თაობაზე, რომლებმაც მისი ფილოსოფია მთელი ქვეყნის მასშტაბით განავრცეს.

მოზესი და მისი ნამუშევრები პროფესიულ წრეებში მძლავრი კრიტიკის საგანი გამხდარა. მთავარი არგუმენტი მის წინააღმდეგ იყო ასობით ათასი ნიუ-იორკის მოქალაქის გადასახლება, რამაც გაანადგურა სამხრეთი ბრონქსი და კონი-აილენდის გართობის პარკი, ასევე საზოგადოებრივი ტრანსპორტის დაკნინება დაუფინანსებლობისა და საერთო უყურადღებობის გამო. მეორე მხრივ, მოზესის პროექტებს მრავალი განიხილავს, როგორც აუცილებელ ზომას რეგიონის განვითარებისთვის. მოზესის დამსახურებაა ასევე გაეროს შტაბბინის მანჰეტენზე მოთავსება, ვაშინგტონის ნაცვლად. მოზესის გამკრიტიკებელთათვის ის ყოველთვის დარჩება როგორც ადამიანი, რომელსაც სწამდა, რომ "ქალაქები ტრანსპორტისთვის იყო" და "თუ შედეგმა არ გაამართლა საშუალება, მაშ სხვა რაღამ?"


|  |  |
| --- | --- |
|  | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
* 

**სამარსკოეს სამების ტაძარი** (რუს. Храм Троицы) — მართლმადიდებლური ეკლესია აზოვის რაიონის სოფელ სამარსკოეში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. 

მისამართი: 346751, რუსეთი, როსტოვის ოლქი, აზოვის რაიონი, სოფელი სამარსკოე, პირველი მაისის შესახვევი № 84.

ისტორია
-------

XIX საუკუნის 50-იან წლებში როსტოვის ოლქის სოფელ სამარსკოეში ააგეს ხის ეკლესია. ახალი ეკლესია იყო ერთსაკურთხევლიანი, მასზე მიშენებული იყო აგურის სამრეკლო. ზარები ჩამოსხმული იყო ყოველგვარი წარწერებისა და გამოსახულებების გარეშე. ეკლესია შემოღობილი იყო რკინის მესრით, ჰქონდა ასევე რკინის კარი. ეკლესიაში დაკრძალულნი იყვნენ მღვდლები: მამა სტეფანე და მამა როდიონი. 

თავდაპირველად ეკლესიის მსახურთა სიაში შედიოდა მღვდელი და მეფსალმუნე. XX საუკუნის დასაწყისში ეკლესიაში მოღვაწეობდა ორი მღვდელი: მამა ავტანომ ივანოვი და მამა თევდორე ზაიცევი, მეფსალმუნე ალექსი ბაშინსკი და დიაკვანი იოანე ივანოვი.

საბჭოთა ხელისუფლების წლებში 1931-1932 წლებში ეკლესია დაანგრიეს. ეკლესიის აგური გამოიყენეს სოფლის საავადმყოფოს ასაშენებლად. ეკლესიისაგან დარჩა მხოლოდ ღობე, ისიც მხოლოდ XX საუკუნის 60-იან წლებამდე იდგა. ამჟამად ყოფილი სამების ეკლესიის ადგილზე დგას სამარსკოეს № 1 საშუალო სკოლა. 

1991 წელს სოფელ სამარსკოეში კვლავ ჩამოყალიბდა სამების მრევლი. მათ ღვთისმსახურებისთვის გადაეცათ შესყიდვების კანტორის შენობა. 1991 წელსვე აქ გაიხსნა სამლოცველო სახლი. 

1990-იან წლებში სოფელში გადაწყვიტეს აეშენებინათ ახალი აგურის ეკლესია. მომავალი ეკლესიის ასაშენებლად მრევლს გადაეცა ადგილი პირველი მაისის შესახვევთან. ეკლესია ააგეს მრევლის შემოწირულობით. 1998 წელს უკვე ამოიყვანეს კედლები. 2007 წელს ეკლესიას დაადგეს გუმბათი, ჩაუყენეს ფანჯრები, შიგნიდან შელესეს, დააგეს ბეტონის იატაკი. 2008 წელს ეკლესიას ჩაუყენეს კარი. 2010 წლის აპრილში ეკლესიის კედლებში გაიმართა სააღდგომო ღვთისმსახურება. 2012 წლის 7 აპრილიდან კი ეკლესიაში მუდმივად მიმდინარეობს მსახურება. ტაძართან მოქმედებს საკვირაო სკოლა. 

ეკლესიის წინამძღვრია იაკობი (ოლიხოვატოვი).

რესურსები ინტერნეტში
--------------------

* Храм Троицы Живоначальной
* Троицкий храм с. Самарское Азовского района

სქოლიო
------

1. ↑  Молитвенный дом во имя Святой Троицы.  დაარქივებულია ორიგინალიდან — 2017-11-13. ციტირების თარიღი: 2017-04-02.
რიგის ყურე
**რიგის ყურე** (ლატვ. Rīgas jūras līcis; ესტ. Liivi laht) — ყურე ბალტიის ზღვაში, ლატვიასა და ესტონეთს შორის. ხმელეთში შეჭრილია 174 კმ-ზე. ფართობი 18,1 ათ. კმ². ღია ზღვისგან გამოყოფილია მოონზუნდის (დასავლეთი ესტონეთის) კუნძულებით, ხოლო უკავშირდება ირბის, სურ-ვიაინის, ვიაიკე-ვიაინის, მუჰუს (მოონზუნდის) და სოელა-ვიაინის სრუტეებით. მაქსიმალური სიღრმე 62 მ. დიდი კუნძულებია რიჰნუ და კიჰნუ. ნაპირები უმთავრესად დაბალია და ქვიშიანი. ერთვის მდინარეები: დასავლეთის დვინა, ლიელუპე და გაუია. ზაფხულში წყლის ტემპერატურა 18°C-მდეა, ზამთარში 0-1°C. მარილიანობა 3,5-9‰. კარგად არის განვითარებული ბრუნვითი, ინერციული დინებები, რომელთა საშუალო სიჩქარეა 8 სმ/წმ. გაყინულია დეკემბრიდან აპრილამდე. მთავარი ნავსადგურია რიგა. რიგის ყურის სანაპიროზეა კურორტები და ქალაქები: იურმალა, პიარნუ, კუნძულ საარემააზე — კურესაარე.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„რიგის ყურე"** ვიკისაწყობში.
* რიგის ყურე — დიდი საბჭოთა ენციკლოპედია[*მკვდარი ბმული*] (რუსული)
* რიგის ყურე — ენციკლოპედია ბრიტანიკა (ინგლისური)

ლიტერატურა
----------

* ქართული საბჭოთა ენციკლოპედია, ტ. 8, თბ. 1984. — გვ. 387.
**ა(ა)იპ სამართლის მეცნიერთა კავშირი** — არაკომერციული, არასამთავრობო ორგანიზაცია, რომელიც აერთიანებს იურისტებს – სამართლის მეცნიერებს და მკვლევარებს. დაარსდა 2014 წლის 4 აპრილს თბილისში. იმავე წლის 23 ივლისს საქართველოს ტექნიკურ უნივერსიტეტის ცენტრალურ ბიბლიოთეკაში გაიმართა სამართლის მეცნიერთა კავშირის წარდგენის ღონისძიება.

ორგანიზაციის მიზანია „საქართველოში სამართლებრივი სახელმწიფოს მშენებლობის და საზოგადოებაში მართლშეგნების დონის ამაღლების, სამართლის მეც­ნიე­რე­ბის და იურიდიული განათლების განვითარების ხელშეწყობა, სამართლის მეცნიერთა და მკველავართა, ასევე სამართლის დარგში სამეცნიერო კვლევების კოორდინაცია, სამართლის მეცნიერთა და პროფესორ-მასწავლებელთა უფლებათა დაცვა".

ორგანიზაციის თავჯდომარეა იურისტი ზურაბ ჭყონია. სამართლის მეცნიერთა კავშირი თანამშრომლობს როგორც საქართველოში, ასევე საზღვარგარეთ მოღვაწე მეცნიერებთან, სხვადასხვა სამეცნიერო, საგანმანათლებლო და პროფესიულ ორგანიზაციებთან.

2014 წელს სამართლის მეცნიერთა კავშირსა და თბილისის სააპელაციო სასამართლოს შორის გაფორმდა ურთიერთთანამშრომლობის მემორანდუმი.
2021 წელს ორგანიზაციამ ურთიერთთანამშრომლობის მემომორანდუმი გააფორმა უკრაინის ეროვნულ საავიაციო უნივერსიტეტთან.

სამართლის მეცნიერთა კავშირი არის ბერლინის ღია წვდომის დეკლარაციის ხელმომწერი.

2020 წლიდან ორგანიზაცია გამოსცემს სამართლის საერთაშორისო სამეცნიერო ელექტრონულ ჟურნალ „სამართლის მაცნეს".

რესურსები ინტერნეტში
--------------------

* 

* ოფიციალური საიტი
* სამართლის მეცნიერთა კავშირი Facebook-ზე

სქოლიო
------

1. ↑  სამართლის მეცნიერთა კავშირი. Yell.ge. ციტირების თარიღი: 4 თებერვალი, 2022.
2. ↑  ორგანიზაცია "სამართლის მეცნიერთა კავშირის "პრეზენტაცია გაიმართა ქართული. Interpressnews.ge (23 ივლისი, 2014).  დაარქივებულია ორიგინალიდან — 2022-02-03. ციტირების თარიღი: 4 თებერვალი, 2022.
3. ↑  ზურაბ ჭყონია. სამართლის მეცნიერთა კავშირი. ციტირების თარიღი: 4 თებერვალი, 2022.
4. ↑  მემორანდუმის გაფორმება. თბილისის სააპელაციო სასამართლო (25 სექტემბერი, 2014). ციტირების თარიღი: 4 თბერვალი, 2022.
5. ↑  Наукове співробітництво Юридичного факультету із зарубіжними колегами. უკრაინის ეროვნული საავიაციო უნივერსიტეტი (18 დეკემბერი, 2021). ციტირების თარიღი: 4 თებერვალი, 2022.
6. ↑  Signatories. Openaccess.mpg.de. ციტირების თარიღი: 4 თებერვალი, 2022.
7. ↑  სამართლის მეცნიერთა კავშირი. 08.ge. ციტირების თარიღი: 4 თებერვალი, 2022.
შადრევანი
კრაუნის შადრევნის კოშკი
**კრაუნის შადრევანი** (ინგლ. Crown Fountain) — ინტერაქტიული საზოგადოებრივი შადრევანი ათასლწეულის პარკში, ჩიკაგო, ილინოისი; შექმნილი ჟაუმე პლენსას პროექტით, გაიხსნა 2004 წლის ივლისში. მდებარეობს მიჩიგანის ავენიუს სამხრეთ ნაწილში ჩიკაგოს ისტორიული მიჩიგანის ბულვარის კვარტლის მოპირდაპირე მხარეს, ჩიკაგოს ხელოვნების ინსტიტუტის ჩრდილოეთით და მაკკორმიკ ტრიბიუნ პლაზას სამხრეთით მედისონ ავენიუსა და მონროს ქუჩას შორის.

შადრევანი შედგება შავი გრანიტის ამრეკლი აუზისგან (15 მ სიგანე, 71 მ სიგრძე და 6,4 მმ სიღრმე. შადრევნის ორივე ბოლოს დგას მინის აგურის დიოდური ნათურებით აღჭურვილი სკულპტურა (15 მ სიმაღლით, 7 მ. სიღრმით და 4,9 მ სიგანით). პროექტის განხორციელება დაჯდა $17 მილიონი დოლარი, აქედან $10 მილიონი კრაუნის ოჯახის საჩუქარი იყო, რომლის სახელსაც შადრევანი ამჟამად ატარებს.

შადრევნის ანიმაციას ახორციელებს განათებისა და ელექტრონული სურათების მუდმივი დინამიური გამოფენა. სურათები დროდადრო იცვლება ბუნებრივი წყალვარდნილებისა და ჩანჩქერების პანორამებით, თუმცა ეს კოშკები ყველაზე უკეთ ცნობილია ჩიკაგოელთა სახეების გამოფენით. სულ 1000-მდე ჩიგაკოელის სახე ჩნდება მონაცვლეობით კოშკების ზედაპირზე. ამასთან ილუზია იქმნება, რომ წყალი ამ სახეების მომუწული პირიდან იღვრება, ტრადიციული შადრევნების იმიტაციით, რომლებსაც ქვის ქანდაკებებში წყლის მილი აქვთ დატანებული.

შადრევანი მოქმედებს შუა გაზაფხულიდან შუა ზაფხულამდე ამინდის მიხედვით, ხოლო სურათები კოშკებზე მთელი წელი მონაცვლეობს. ავტორის ჩანაფიქრით შადრევანმა უნდა ასახოს ქალაქის სოციალური ევოლუცია მასში შეტანილი სურათების კოლექციის პერიოდული განახლებით. როცა შადრევნიდან სახეებიდან წყლის ჭავლი არ გამოედინება, ის კოშკების თავიდან იღვრება.
**კონრად ერნსტ აკერმანი** (გერმ. Konrad Ernst Ackermann; დ. 1712 [მოინათლა 4 თებ.], შვერინი, მეკლენბურგი, — გ. 13 ნოემბერი, 1771, ჰამბურგი) — გერმანელი მსახიობი და თეატრის მმართველი.

1730-იან წლებში თან ახლდა რუსეთის სამსახურში მყოფ გენერალ მინიხს ოსმალებთან ომში. 1740 წლიდან აქტიურ თეატრალურ მოღვაწეობას შეუდგა. მსახიობობას სწავლობდა ლიუნებურგის თეატრში, რომელიც ფრანგული პიესების გერმანულად ადაპტირებაზე მუშაობდა. შემდგომში ჩამოაყალიბა საკუთარი დასი და 1750-იან წლებში გასტროლებით ევროპის ბევრი ქვეყანა მოიარა. 1755 წელს გახსნა თეატრი კენიგსბერგში — პირველი კერძო თეატრი გერმანიაში. ცნობილი გახდა ე.წ. ბიურგერული დრამებით და როლებით, რომლებშიც ერთმანეთს კომიკურ და სენტიმენტურ ხასიათს უზავებდა. 1765 წელს ჰამბურგში გახსნა გერმანიის პირველი ეროვნული თეატრი, რომლის მმართველობაც გარდაცვალებამდე მცირე ხნით ადრე საკუთარ გერს — ფრიდრიხ შრედერს (1744-1816) გადააბარა, ამ უკანასკნელმა კი გერმანულ სცენაზე პირველად შეიტანა შექსპირი.

ლიტერატურა
----------

* კონრად ერნსტ აკერმანი — სტატია ენციკლოპედია ბრიტანიკიდან (ინგლისური)
**სამინისტროს მეორე სახლი** (რუს. 2-й Министе́рский дом) — ისტორიული შენობა პეტერგოფში. აგებულია 1836-1841 წლებში. შენობა არის ფედერალური მნიშვნელობის კულტურული მემკვიდრეობის ობიექტი. მდებარეობს გაყრისის ქუჩაზე, სახლი 3, სამხრეთიდან ესაზღვრება გაყრის მოედანი.

ისტორია
-------

სამინისტროს მეორე სახლიააშენეს არქიტექტორ იოსებ შარლემანის პროექტის მიხედვით. პროექტი დაამტკიცეს 1836 წელს. სახლს მშენებლობის პერიოდში უწოდეს კავალერიის სახლი (იხილეთ კავალერიის სახლი). სამშენებლო სამუშაოები დასრულდა 1839 წლის ივნისში, ხოლო ცალკეული სამუშაოები — 1841 წელს.

საბჭოთა ხელისუფლების პერიოდში სახლი საცხოვრებლად გადააკეთეს. 1988-2012 წლებში მასში ასევე განთავსებული იყო სანქტ-პეტერბურგის პეტროდვორეცის რაიონული სასამართლო.

არქიტექტურა
-----------

სამინისტროს მეორე სახლის ცოკოლი მოპირკეთებულია პუტილოვის კირქვის ფილებით. კედლები შელესილია. სახლი სრულდება კბილანებიანი კარნიზით. პირველი სართულის ფანჯრები შედარებით მაღალია და სრულდება მომრგვალებული სანდრიკებით. მეორე სართულის ფანჯრები ბევრად პატარა ზომებისაა და კვადრატული ფორმებისაა. აღმოსავლეთი ფასადი პილასტრებითა და ატიკით შებრუნებულია დიდი ეზოს მხარეს. სახლი სრულდება ბაროკოს ელემენტებით. 

სამინისტროს მეორე სახლის ფასადის გამოძერწილი დეტალები ეკუთვნის ავტორთა დუეტს ტ. დილიოვისა და ი. კოსოლაპოვის შემადგენლობით. შენობა შედის გაყრის მოედნის ანსამბლში სამინისტროს პირველ სახლთან და ფლიგელ-ადიუტანტის სახლთან ერთად. განსხვავებით სამინისტროს მეორე სახლისაგან, სიმეტრიულად მდებარე სამინისტროს პირველ სახლს აქვს მაღალი ცოკოლის სართული, სართულების განსხვავებული დაგეგმარება და განსხვავებები აღმოსავლეთის ფასადის დეკორში.

რესურსები ინტერნეტში
--------------------

* 2-й Министерский дом. *citywalls.ru*.  დაარქივებულია ორიგინალიდან — 2018-06-30. ციტირების თარიღი: 2018-06-30.

სქოლიო
------

1. 1 2 3  2-й Министерский дом. *citywalls.ru*.  დაარქივებულია ორიგინალიდან — 2018-06-30. ციტირების თარიღი: 2018-06-30.
2. 1 2  Здания на Разводной площади. *tamara.shemyak.com*. ციტირების თარიღი: 2018-06-30.